proxectonos/corpus_dominio_legal_administrativo_tmp huggingface dataset:
29/07/2020 | Administración LocalMunicipal
Ribeira
Padróns e listas cobratorias do prezo público pola prestación do servizo público de axuda a domicilio (dependencia e libre concorrencia) correspondentes ó mes de abril de 2020

EDICTO Por Decreto da Alcaldía de data de hoxe aprobáronse as liquidacións correspondentes a: – Padróns e listas cobratorias do prezo público pola prestación do servizo público de axuda a domicilio (dependencia e libre concorrencia) correspondentes ó mes de abril de 2020. Conforme ó disposto no artigo 102.3 da Lei 58/2003, do 17 de decembro, Xeral Tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004, do 5 de marzo, polo que se aprobou o Texto refundido da Lei reguladora de Facendas Locais, quedan expostos ó público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003, Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse ó público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 27 de xullo de 2020 ata o 7 de outubro de 2020, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003 Xeral Tributaria. Ribeira, a 23 de xullo de 2020. O alcalde, Manuel Ruiz Rivas
29/07/2020 | Administración LocalMunicipal
Porto do Son
Aprobación de padrón fiscal

A Concelleira Delegada do Concello de Porto do Son ditou resolución o 21/07/2020, aprobando o padrón fiscal da taxa pola prestación de servizos no Complexo Deportivo da Piscina Municipal correspondente ao mes de xullo de 2020, resolvendo: “Primeiro.- Aprobar os recibos en concepto de taxa pola prestación de servizos do Complexo Deportivo da Piscina Municipal de Porto do Son durante o período correspondente ó mes de xullo 2020 que comeza co abonado con código número 2 e termina co abonado con código número 1.962, totalizando 313 abonos por importe de 8.659,40 €. Segundo.- Aprobar os recibos do mes de xullo 2020 en concepto de matrícula, totalizando 9 matrículas por importe de 269,10 €; importe xa incluído nos abonos descritos no parágrafo anterior. Terceiro.- Aprobar os gastos de xestión (comisións) do Padrón de xullo 2020, totalizando un total de 313 abonos, por importe de 15,15 € e aprobar os gastos de xestión (comisións) por devolución de recibos por un total de 0,08 € + IVE, por recibo devolto. Cuarto.- Dar conta deste acordo á Tesourería e Intervención Municipais” Contra esta resolución poderá interpoñerse recurso de reposición ante o Alcalde- Presidente, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de finalización do período de exposición pública do padrón. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. Porto do Son, 24 de xullo de 2020 O Alcalde- Presidente, José Luis Oujo Pouso.
29/07/2020 | Administración LocalConsorcios
Consorcio de Turismo y Congresos
Aprobación inicial do orzamento xeral do exercicio 2020

A Xunta de Goberno do Consorcio de Turismo e Congresos de A Coruña (en diante, O Consorcio) aprobou inicialmente o seu Orzamento Xeral para o exercicio económico 2020, en sesión realizada o día 24 de xullo de 2020. O Orzamento Xeral permanecerá exposto na web do Consorcio www.turismocoruna.com Zona Profesional ➔ Anuncios de Exposición pública polo prazo de quince días hábiles http://www.turismocoruna.com/web/corTurServer. php? idSecweb=369&idInfo=598&id_secPadre=152&idCategoria=431 (Que contarán a partir do seguinte á inserción do presente anuncio no BOP), para que se poidan formular as reclamacións que se consideren pertinentes que deberán ir dirixidas ao Presidente do Consorcio. Se durante o citado prazo non se presentan reclamacións, o Orzamento para o exercicio 2020, o Cadro de Persoal e as Bases para a súa execución, entenderanse definitivamente aprobados, de acordo co disposto no artigo 20.1 do Real Decreto 500/1990, do 20 de abril, e artigo 169.1 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo. A Coruña, 24 de xullo de 2020 D. Alvaro Joaquin Gradinaru Liman
29/07/2020 | Administración LocalMunicipal
Dodro
Aprobación definitiva do orzamento municipal 2020

ANUNCIO Aprobación definitiva do orzamento 2020 O Pleno municipal, na sesión ordinaria realizada o día 18 de xuño de 2020, aprobou inicialmente o orzamento xeral para o exercicio económico de 2020. O orzamento estivo exposto ao público, previo anuncio publicado no BOP núm.94, do 25 de xuño de 2020, por un prazo de quince días hábiles, durante os que se presentou unha reclamación contra este, a cal foi destimada no Pleno extraordianario do día 23 de xullo de 2020, polo que se considera definitivamente aprobado. De conformidade co disposto no artigo 169.3 do Real decreto lexislativo 2/2004, do 5 de marzo, polo que se aproba o Texto refundido da Lei reguladora das facendas locais, publícase o resumo por capítulos: ESTADO DE GASTOS ESTADO DE INGRESOS E para os efectos do disposto no artigo 127 do Real decreto lexislativo 781/1986, do 18 de abril, publícase o cadro de persoal e a relación de postos de traballo: CADRO DE PERSOAL ANEXO DO CADRO DE PERSOAL Dodro, 24 de xullo de 2020. O alcalde Francisco Xabier Castro Tourís
09/07/2020 | Administración LocalMunicipal
A Coruña
Educación
Modificación das bases reguladoras do proceso de admisión nas escolas infantís integradas na Rede de escolas Infantís Municipais do Concello da Coruña

ANUNCIO EDUCACIÓN, CULTURA E MEMORIA HISTÓRICA Educación 236/2020/60 Modificación das bases reguladoras do proceso de admisión nas escolas infantís integradas na Rede de escolas Infantís Municipais do Concello da Coruña para o curso 2020-2021, publicadas no Boletín Oficial da Provincia da Coruña número 93 o martes 23 de xuño de 2020; ao estimarse parcialmente o recurso potestativo de reposición interposto pola Asociación de Familias numerosas contra a aprobación de ditas bases. A Xunta de Goberno Local, en sesión ordinaria celebrada o día 1 de xullo de 2020, adoptou, entre outros, o seguinte acordo: Estimación parcial do recurso potestativo de reposición interposto pola Asociación de Familias numerosas contra a aprobación das bases reguladoras do proceso de admisión nas escolas infantís integradas na Rede de Escolas Infantís Municipais para o curso 2020-2021. En base á estimación anterior, contemplanse as seguintes modificacións no texto das bases: Punto IV B) situación sociofamliar. Puntuarase do seguinte xeito: **Enténdese por familia numerosa a integrada polos membros sinalados de conformidade cos artigos 2 e 4 da Lei 40/2003, de 18 de novembro, de protección as familias numerosas. Así mesmo, engádese un punto no apartado V. B) Acceso con carácter ordinario que deberá contemplar:  De ser o caso, título acreditativo da condición de familia numerosa expedido pola Consellería competente da administración autonómica. A Coruña, 01 de xullo de 2020. Jesús Javier Celemín Santos Concelleiro de Educación, Cultura e Memoria Histórica
09/07/2020 | Administración LocalMunicipal
Abegondo
Anuncio de prazas para prevención e defensa contra incendios forestais

ANUNCIO Comunícase que por medio da Resolución da Alcaldía do 07/07/2020 (Expte. TEDEC número: 2020/G003/000244) aprobáronse as bases de selección para a contratación laboral temporal das persoas traballadoras que integrarán a brigada de prevención e defensa contra incendios forestais no exercicio 2020, conforme ao convenio de colaboración asinado coa Consellería do Medio Rural da Xunta de Galicia. O Concello de Abegondo convoca as seguintes prazas:  1 xefe/a de brigada  1 peón condutor  3 peóns de brigada As bases da convocatoria pódense consultar no taboleiro de anuncios municipal e na sede electrónica do Concello (https://sede.abegondo. gal) Prazo de presentación de instancias: 5 días hábiles a partir do día seguinte á publicación deste anuncio. Abegondo, 7 de xullo de 2020. O alcalde José Antonio Santiso Miramontes
09/07/2020 | Administración LocalMunicipal
Mugardos
Bolsa de traballo para a posible contratación laboral temporal, na categoría de traballador/a social, mediante o sistema de concurso

O sr. Concelleiro delegado de Facenda, Persoal e Participación Cidadá (delegación efectuada pola Resolución da Alcaldía núm.114/2020, do 06.02.2020) do Concello de Mugardos, dictou, con data 02.07.2020, a Resolución da Alcaldía núm.562/2020, pola que se prestou aprobación dunha bolsa de traballo para a posible contratación laboral temporal, na categoría de traballador/a social, tal e como figura de seguido: Para os efectos de realizar, se é o caso, os chamamentos para a contratación, vía telefónica e/ou mediante enderezo electrónico, tomaranse como teléfono de contacto e/ou enderezo electrónico os que os integrantes da lista fixeron constar nas autorizacións obrantes no expediente da súa razón. A vixencia da presente lista será de tres (3) anos a contar dende a data da citada Resolución da Alcaldía, e entrará en vigor con carácter inmediato. A presente resolución, que pon fin á vía administrativa, é susceptible de interposición de recurso potestativo de reposición perante o Alcalde-Presidente, nos termos e prazos sinalados na Lei 39/2015, do Procedemento Administrativo Común das Administracións Públicas e; ou directamente de recurso contencioso-administrativo nos termos e prazos sinalados na Lei 29/1998, reguladora da Xurisdición Contencioso-Administrativa. Todo iso, sen prexuízo de que se poida exercitar calquera outro recurso que se estime pertinente. Mugardos, 3 de xullo de 2020 O Concelleiro de Facenda, Persoal e Participación Cidadá (delegación efectuada pola Resolución da Alcaldía núm.114/2020, do 06.02.2020) Asdo. José Miguel Mahía Prados
09/07/2020 | Administración LocalMunicipal
Moeche
Aprobación definitiva do orzamento municipal para o exercicio 2020

ANUNCIO Aprobación definitiva do orzamento municipal para o exercicio 2020 O Concello de Moeche, en sesión plenaria celebrada o día 5 de xuño de 2020, aprobou inicialmente o orzamento xeral e o cadro de persoal para o exercicio 2020, publicado no BOP da provincia da Coruña n.º 85, do 11 de xuño de 2020. Exposto ao público durante un prazo de quince días hábiles, non se presentaron reclamacións ao mesmo, polo que de acordo co artigo 169.1 do texto refundido da Lei reguladora das facendas locais, considérase definitivamente aprobado. Contra o referido orzamento poderá interporse directamente recurso contencioso-administrativo, ante a Sala do contencioso-administrativo do Tribunal Superior de Xustiza de Galicia, sen prexuízo de que se interpoña calquera outro que se estime pertinente. En cumprimento do disposto no artigo 169.3 do mencionado texto refundido procédese a facer público: PRIMEIRO.–Que os estados que integran o orzamento xeral, tanto en gastos como en ingresos, a nivel de capítulos, ascenden aos importes que a continuación se expresan: SEGUNDO.–Na referida sesión aprobouse tamén o cadro de persoal e relación de postos de traballo desta Corporación, de acordo co preceptuado no artigo 127 do Real Decreto Lexislativo 781/1986, do 18 de abril, que se reproduce de seguido: A N E X O PLANTILLA DE PERSOAL AÑO DE 2020 A) POSTOS DE TRABALLO RESERVADOS A FUNCIONARIOS DE CARREIRA B) POSTOS DE TRABALLO SOMETIDOS A LEXISLACIÓN LABORAL Personal laboral fixo Personal laboral eventual Moeche, 4 de xullo de 2020. A alcaldesa Beatriz Bascoy Maceiras
09/07/2020 | Administración LocalMunicipal
Cabanas
Nomeamento funcionario de carreira

Rematado o proceso selectivo para a provisión dunha praza de persoal funcionario de carreira do Concello de Cabanas, Técnico de Emprego e Desenvolvemento Económico, de acordo coa proposta do Tribunal Cualificador, esta Alcaldía, por Resolución 687/2020, de data 6 de xullo de 2020, procedeu ao nomeamento de D. Maximo Luis Salomon El Attaoui Glaser, con NIF: *****668-N, como funcionario de carreira de Administración Especial, Técnico de Emprego e Desenvolvemento Económico, Grupo A, Subgrupo A2. O que se fai público para os efectos do artigo 60 da Lei 2/2015, do 29 de abril, do emprego público de Galicia e 25.2 do Regulamento xeral de ingreso do persoal ao servizo da Administración Xeral do Estado e de provisión de postos de traballo e promoción profesional dos funcionarios civís da Administración Xeral do Estado, aprobado polo Real decreto 364/1995, do 10 de marzo. Cabanas, 6 de xullo de 2020 O Alcalde, Asdo. Carlos Ladra Brage
09/07/2020 | Administración LocalMunicipal
Curtis
Anuncio conta xeral 2019

Formulada e rendida a Conta Xeral desta Entidade correspondente ó exercicio de 2019, integrada polas Contas e Estados á que fai referencia o art 209.1 do RDL 2/2004, del 5 de marzo, polo que se aproba o Texto Refundido da Lei Reguladora das Facendas Locais, e informada pola Comisión especial de Contas, en sesión celebrada o día 3 de xullo de 2020, exponse ó público cos documentos que a xustifican, na Secretaría deste Concello, por espazo de quince días hábiles, contados a partir do seguinte ó da inserción do presente anuncio no Boletín Oficial da Provincia, co obxecto de que os interesados poidan examinala e formular por escrito os reparos e observacións que se estimen pertinentes durante dito prazo de exposición e os oito seguintes días, de conformidade co disposto no art.212.3 do citado texto legal e demais disposicións concordantes vixentes. Curtis, 3 de xullo de 2020. O alcalde Asdo. Javier Fco. Caínzos Vázquez.
09/07/2020 | Administración LocalMunicipal
Boimorto
Convocatoria e aprobacion de Bases para a formación de bolsa de traballo limpeza

Por Decreto de Alcaldía núm.226/2020 de data 06/07/2020, aprobaronse as seguintes bases: BASES QUE REXERÁN A CONVOCATORIA E O PROCESO DE SELECCIÓN POR CONCURSO PARA A FORMACIÓN DA BOLSA DE TRABALLO DE PERSOAL LABORAL TEMPORAL DE LIMPEZA DO CONCELLO DE BOIMORTO, que poderán ser obxecto de consulta e descarga na páxina web municipal ( https:// concellodeboimorto. es/gl/convocatorias-emprego) e no taboleiro de edictos do Concello de Boimorto. En Boimorto, a 6 de xullo de 2020 A alcaldesa, Asdo.: M.ª Jesús Novo Gómez
09/07/2020 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación da modificación do Plan de vías provinciais 2017, 9ª fase, actualización do proxecto de DP 1703. Proxecto de construción: mellora da intersección da estrada DP 1703 Espírito Santo a Frais-Cambre

ANUNCIO DE APROBACIÓN DA MODIFICACION DO PLAN DE VÍAS PROVINCIAIS 2017, 9.ª FASE A Excma. Deputación Provincial da Coruña, en sesión celebrada o 30 de abril de 2020, adoptou, entre outros, o seguinte acordo: 1.º.–Modificar o Plan de Vías Provinciais 2017, 9.ª fase, aprobado polo Pleno da Corporación en sesión celebrada o 22 de decembro de 2017, no sentido que o proxecto DP 1703.–PROXECTO DE CONSTRUCCION: MELLORA DA INTERSECCIÓN DA ESTRADA DP 1703 ESPÍRITU SANTO A FRAIS PQ 2 500 COA ESTRADA AC-214 GUÍSAMO-SIGRÁS (CAMBRE), déixase sen efecto para incluír un novo proxecto que recolle as observacións indicadas pola Axencia Galega de Infraestruturas.2.º.–Aprobar o Proxecto de Actualización do Proxecto de DP 1703.–PROXECTO DE CONSTRUCCIÓN: MELLORA DA INTERSECCIÓN DA ESTRADA DP 1703 ESPÍRITU SANTO A FRAIS PQ 2 500 COA ESTRADA AC-214 GUÍSAMO-SIGRAS (CAMBRE), código 2017.1110.24.0 cun orzamento de contrata de 333.552,75 € que non supón variación económica con respecto ao aprobado polo Pleno da Corporación en sesión celebrada o 22 de decembro de 2017, integrándose no Plan de Vías Provinciais 2017, 9.ª fase.3.º.–Expor ao público o proxecto mediante anuncio a inserir no Boletín Oficial da Provincia nun prazo de dez días a efectos de reclamacións, transcorrido o cal sen que estas producísense, consideraranse definitivamente aprobados.4.º.–Remitir o expediente para coñecemento e informe da Xunta de Galicia e da Comisión Galega de Cooperación Local para os efectos da coordinación establecidos nos artigos 112 e concordantes da Lei 5/1997, do 22 de xullo, de Administración Local de Galicia, podéndose proseguir as actuacións unha vez que transcorra o prazo de dez días sen que se emita ningún informe A Coruña, 1 de xuño de 2020. O PRESIDENTE O SECRETARIO Asdo.: Valentín González Formoso Asdo.: José Luis Almau Supervía
09/07/2020 | Administración LocalMunicipal
As Pontes de García Rodríguez
Xestión Tributaria
Publicación definitiva de derrogación da Ordenanza fiscal n.º 20

DECRETO FEITOS Non téndose presentado reclamacións contra o expediente sobre a modificación da Ordenanza fiscal número 20, reguladora da taxa pola ocupación de terreos de uso público con mesas e cadeiras con finalidade lucrativa, segundo consta no certificado de exposición ao público que figura unido ao devandito expediente. CONSIDERACIÓNS LEGAIS E TÉCNICAS De acordo coas facultades conferidas pola Lei 7/1985, do 2 de abril, reguladora das bases do réxime local, o Texto refundido das disposicións legais vixentes en materia de réxime local, aprobado por Real decreto lexislativo 781/1986, do 18 de abril, a Lei 5/1997, do 22 de xullo, de Administración Local de Galicia, o Regulamento de organización, funcionamento e réxime xurídico das Entidades locais, aprobado por Real decreto 2568/1986, do 28 de novembro, e demais disposicións legais aplicables. Polo presente, RESOLVO: Que dito expediente quede definitivamente aprobado, de conformidade co disposto no artigo 17.3 do texto refundido da Lei reguladora das facendas locais, aprobado polo RDL 2/2004, do 5 de marzo, e segundo prevé o artigo 17.4 do citado texto refundido, debe procederse seguidamente a cumprimentar o trámite de publicación definitiva no Boletín Oficial da Provincia. As Pontes de García Rodríguez, 6 de xullo de 2020. O alcalde Valentín González Formoso
09/07/2020 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación do Plan de vías provinciais 2020, primeira fase, pasarela peonil na DP 5403 pq 1+080 sobre liña FEVE-Narón

ANUNCIO DE APROBACIÓN DO PLAN DE DE VÍAS PROVINCIAIS 2020, PRIMEIRA FASE A Exma. Deputación Provincial da Coruña, en sesión celebrada o 30 de abril de 2020, adoptou, entre outros, o seguinte acordo: 1.–Aprobar o Plan de INVESTIMENTO EN VÍAS PROVINCIAIS 2020, PRIMEIRA FASE, cun orzamento total de 307.989,15 euros, con cargo á aplicación 0410/4531/60900 que se detalla: 2.–Expor ao público os proxectos mediante anuncio a inserir no Boletín Oficial da Provincia nun prazo de dez días a efectos de reclamacións, transcorrido o cal sen que estas producísense, consideraranse definitivamente aprobados.3.–Remitir o expediente para coñecemento e informe da Xunta de Galicia e da Comisión Galega de Cooperación Local para os efectos da coordinación establecidos nos artigos 112 e concordantes da Lei 5/1997, do 22 de xullo, de Administración Local de Galicia, podéndose proseguir as actuacións unha vez que transcorra o prazo de dez días sen que se emita ningún informe. A Coruña, 1 de xuño de 2020. O PRESIDENTE O SECRETARIO Asdo.: Valentín González Formoso Asdo.: José Luis Almau Supervía
09/07/2020 | Administración LocalMunicipal
Cabanas
Nomeamento funcionaria de carreira

Rematado o proceso selectivo para a provisión dunha praza de persoal funcionario de carreira do Concello de Cabanas, Animadora Cultural e Actividades Recreativas, de acordo coa proposta do Tribunal Cualificador, esta Alcaldía, por Resolución 688/2020, de data 6 de xullo de 2020, procedeu ao nomeamento de DªRachel Jane Meliton Lapuste, con NIF: *****079-A, como funcionaria de carreira de Administración Especial, Animadora Cultural e Actividades Recreativas, Grupo C, Subgrupo C1. O que se fai público para os efectos do artigo 60 da Lei 2/2015, do 29 de abril, do emprego público de Galicia e 25.2 do Regulamento xeral de ingreso do persoal ao servizo da Administración Xeral do Estado e de provisión de postos de traballo e promoción profesional dos funcionarios civís da Administración Xeral do Estado, aprobado polo Real decreto 364/1995, do 10 de marzo. Cabanas, 6 de xullo de 2020 O Alcalde, Asdo. Carlos Ladra Brage
09/07/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
DH. W15.69779. José Manuel Fernández Buján. Acondicionamento de parcela en Outes

José Manuel Fernández Buján, con enderezo no lugar de Pazos, 1, solicita de Augas de Galicia a autorización de obras na paraxe de Cabadas, parroquia de Entíns (Santa María), t. m. de Outes (A Coruña). O presente anuncio ten por obxecto abrir a regulamentaria información pública que prescribe o artigo 52 do Regulamento do dominio público hidráulico. Expediente: DH. W15.69779 As obras solicitadas consisten no recheo con terra vexetal da parcela con referencia catastral 15063E504027720000UT, na que se fará un desmonte de 10,88 m³ e un terraplenado de 264,91 m³, ata conseguir unha rasante uniforme dende o viario situado ao oeste ata as inmediacións do río de Rial (idcurso 110377992), lindeiro polo oeste da parcela. Acadaranse unhas cotas relativas máximas de 85 cm respecto ao terreo natural no centro da parcela, e de 40 cm nas proximidades do camiño. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Outes ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 01 de xullo de 2020, asinado con sinatura electrónica á marxe polo xefe do servizo territorial, Ángel Gómez Rey.
09/07/2020 | Administración LocalMunicipal
Arteixo
Secretaría Xeral
Relación inicial de bens e dereitos afectados pola expropiación para a execucion das obras incluídas no proxecto de “Reparación do colector xeral do río de Arteixo. treito Ponte do Ba - travesía de Arteixo (Arteixo)

Consonte ao establecido no Acordo Plenario do Concello de Arteixo, de data 25 de xuño de 2020, sométese a información pública por período de 15 días hábiles, a relación INICIAL de bens e dereitos afectados pola expropiación derivada do expediente denominado “EXPEDIENTE DE EXPROPIACIÓN FORZOSA PARA A OBTENCIÓN DE TERREOS NECESARIOS PARA A EXECUCION DAS OBRAS INCLUIDAS NO PROXECTO DE “REPARACION DO COLECTOR XERAL DO RIO DE ARTEIXO. TREITO PONTE DO BA - TRAVESIA DE ARTEIXO (ARTEIXO)”, aos efectos da declaración da necesidade de ocupación, que dará inicio ao expediente de expropiación nos termos previstos no artigo 21 da Lei de Expropiación Forzosa. A relación de bens e dereitos afectados é a seguinte: Durante o devandito prazo as persoas interesadas poderán examinar o seu contido, no Concello de Arteixo, Edificio de Usos Múltiples, Avenida de Arteixo, 249, 3º, en horario de luns a venres de 9:00 a 14:00 horas, a fin de que os titulares de bens e dereitos afectados pola expropiación poidan aportar por escrito cantos datos permitan a rectificación dos posibles erros que se estimen na relación publicada, ou oporse a publicación ou disposición dos bens e dereitos por motivos de forma ou fondo, que fundamentaran motivadamente. Aos solos efectos da subsanación de erros na descrición material e legal dos bens, calquera persoa natural e xurídica poderá comparecer alegando cantos antecedentes ou referencias estime oportunos. Arteixo, 2 de xullo de 2020 Asdo.: Luis Alberto Castro Calvete. CONCELLEIRO DELEGADO DE URBANISMO E PATRIMONIO (Por delegación Decreto nº 416/2020)
09/07/2020 | Administración LocalMancomunidades
Mancomunidade Ría de Arousa-Zona Norte
Aprobación inicial expedientes de modificación orzamentaria MC/SC/1/2020 e MC/TC/1/2020

O Pleno da Mancomunidade, na súa sesión celebrada o día 2 de xullo de 2020, aprobou inicialmente os expedientes de modificación de créditos MC/SC/1/2020 e MC/TC/1/2020. Así, exponse ao público o expediente polo prazo de quince días hábiles, contados a partir do seguinte á publicación deste anuncio no Boletín Oficial da Provincia, a efectos de que os interesados que estean lexitimados segundo o disposto no artigo 170.1 do Real decreto lexislativo 2/2004, poidan examinalo na sede da Mancomunidade e presentar as reclamacións que estimen pertinentes. En Boiro, a 6 de xullo de 2020 O presidente Asdo. Manuel Ruiz Rivas
09/07/2020 | Administración LocalMunicipal
A Coruña
Medio Ambiente
Aprobación inicial do Plan Local de Protección da Ribeira do Mar contra a contaminación no Concello da Coruña

O Pleno do excelentísimo Concello da Coruña, en sesión ordinaria celebrada o día 2 de xullo de 2020, adoptou o seguinte acordó: “PRIMEIRO.–Aprobar inicialmente o Plan Local de Protección da Ribeira do Mar contra a contaminación no Concello da Coruña. SEGUNDO.–Somete-lo Plan Local de Protección da Ribeira do Mar contra a contaminación no Concello da Coruña ó trámite de información pública polo prazo de trinta días, contados a partir do día seguinte ó da publicación do correspondente anuncio no Boletín Oficial da Provincia da Coruña, a fin de que os interesados poidan formula-las correspondentes alegacións e suxestións. O documento do Plan Local de Protección da Ribeira do Mar contra a contaminación no Concello da Coruña estará disponible en formato papel nas oficinas de Medio Ambiente, sitas na rúa Pedro Ferrer, s/n - Edificio Casa da Auga, 5.ª planta, e en formato dixital na web www.coruna.es/medioambiente” A Coruña, 3 de xullo de 2020. O Concelleiro delegado de Urbanismo, Vivenda, Infraestructuras e Mobilidade Juan Manuel Díaz Villoslada
09/07/2020 | Administración LocalMunicipal
Coristanco
Aprobación definitiva de modificación de créditos 1/2020 de crédito extraordinario (Expte. CE 1/2020)

ANUNCIO APROBACIÓN DEFINITIVA DE MODIFICACIÓN DE CRÉDITOS Aprobada definitivamente a modificación de créditos núm.1/2020 sobre o orzamento do Concello de Coristanco correspondente ao exercicio 2020, de aprobación dun crédito extraordinario (Expte. CE 1/2020). Ao non se ter presentado reclamacións dentro de prazo regulamentario de exposición pública, segundo anuncio inserido no BOP núm.80, de 4 de xuño de 2020, faise público que, despois de dito expediente, o resume por capítulos dos créditos do estado de gastos do orzamento xeral deste Concello queda do seguinte xeito: O que se fai público para xeral coñecemento. Coristanco, 3 de xullo de 2020. Documento asinado electrónicamente por JUAN CARLOS GARCÍA POSE, alcalde do Concello de Coristanco.
09/07/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
DH. W15.70251. Concello da Baña. “Mellora e reposición de camiño de servizo Landeiro-Rial”

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello da Baña, con enderezo na Praza do Concello, s/n, solicita de Augas de Galicia autorización de obras na zona de policía e sobre o leito do río Barcala no T. M. da Baña (A Coruña). O presente anuncio ten por obxecto abrir a regulamentaria información pública que prescribe o artigo 52 do Regulamento do dominio público hidráulico. Expediente: DH. W15.70251. As obras descríbense no documento titulado “Proxecto da mellora e reposición de camiño entre Landeiro e Rial”, de decembro de 2019, e sitúanse na zona de policía e sobre o leito do río Barcala (codificado 204074), e consisten na rexeneración ambiental dun camiño de servizo situado en ambas marxes do río. Unidades de obra principais: – Limpeza do terreo. – Tala de vexetación árbores en mal estado. – Acondicionamento do terreo con eliminación de capa vexetal e extensión de zahorra compactada, pavimento de formigón e pasarelas para o salvamento de desniveis segundo tramos. – Pasarela de 22 metros de lonxitude sobre o río Barcala. – Unha área de descanso con pérgola para protección das choivas. – Drenaxes. – Sinais informativas. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello da Baña ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 01 de xullo de 2020, asinado con sinatura electrónica á marxe polo xefe do Servizo Territorial, Ángel Gómez Rey.
09/07/2020 | Administración LocalMunicipal
A Pobra do Caramiñal
Bolsa de emprego para a contratación de socorristas por quenda libre 2020

ANUNCIO O Concello da Pobra do Caramiñal convoca bolsa de contratación para socorristas por quenda libre. A selección levarase a cabo de acordo co establecido nas bases aprobadas por Resolución da Alcaldía e que estarán publicadas no taboleiro de anuncios do Concello así como na súa sede electrónica (https://apobra.sedelectronica.es). Na Pobra do Caramiñal, a 7 de xullo de 2020. O alcalde José Luís Piñeiro García
09/07/2020 | Administración LocalMunicipal
Sobrado
Aprobación definitiva Orzamento municipal do exercicio 2020

Elevado a definitivo o acordo do Pleno da Corporación, adoptado en sesión celebrada o día 9 de xuño de 2020, de aprobación inicial do expediente do Orzamento Xeral do Concello de Sobrado para o exercicio 2020, e en cumprimento do disposto no artigo 169.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, procédese á publicación do mesmo resumido por capítulos. De acordo co disposto no artigo 171 da mesma lei, contra a aprobación do presente orzamento poderá interpoñerse o correspondente recurso contencioso-administrativo no prazo de dous meses ante o Tribunal Superior de Xustiza de Galicia. Na devandita sesión, tamén se acordou aprobar as bases de execución e a plantilla de persoal que se reproduce a continuación: *Ocupadas por persoal declarado indefinido por sentenza xudicial Sobrado, a 7 de xullo de 2020 O Alcalde Luís Lisardo Santos Ares
09/07/2020 | Administración LocalMunicipal
Coristanco
Aprobación definitiva de modificación de anexo de investimentos do orzamento do ano 2020

ANUNCIO APROBACIÓN DEFINITIVA DE MODIFICACIÓN DO ANEXO DE INVESTIMENTOS Aprobada definitivamente a modificación do anexo de investimentos do orzamento do Concello de Coristanco correspondente ao exercicio 2020. Ao non se ter presentado reclamacións dentro de prazo regulamentario de exposición pública, segundo anuncio inserido no BOP núm.80, do 4 de xuño de 2020, faise público que, despois de dito expediente, o anexo de investimentos queda do seguinte xeito: O que se fai público para xeral coñecemento. Coristanco, 3 de xullo de 2020. Documento asinado electrónicamente por JUAN CARLOS GARCÍA POSE, alcalde do Concello de Coristanco.
09/07/2020 | Administración LocalMunicipal
A Capela
Acordo do Concello da Capela de aprobación incial do padrón fiscal do exercicio 2020 das taxas do sumidoiro

Por Resolución desta Alcaldía número 2020-0247, ditada con data 6 de xullo, acordouse aprobar inicialmente o padrón e as listas cobratorias das taxas do sumidoiro, referidos todos eles ao exercicio 2020. De conformidade co disposto no artigo 17.1 do RDL 2/2004, do 5 de marzo, polo que se aproba o TRLRHL, o referido padrón fiscal que exposto ao público durante o prazo de trinta días contados a partir da publicación do presente anuncio no BOP, aos efectos de exame e reclamacións, en especial dos recursos que poidan plantexarse ao abeiro do establecido no artigo 108 da Lei 7/195, do 2 de abril, reguladora das bases de réxime xúridico das Entidades Locais, en relación co disposto no artigo 14.2 do RDL 2/2004, do 5 de marzo (TRLRHL). Este anuncio ten carácter de notificación colectiva de acordo co establecido no artigo 102.3 da Lei 58/2003, do 17 de decembro, Xeral Tributaria. A Capela, 6 de xullo de 2020 O alcalde Manuel Meizoso López
09/07/2020 | Administración LocalMunicipal
A Coruña
Instituto Municipal A Coruña Espectáculos
Aprobación inicial dun expediente modificativo do presuposto do IMCE de 2020

Aprobación inicial dun expediente modificativo do presuposto do IMCE de 2020 O Excmo. Concello Pleno, en sesión ordinaria realizada o día 2 xullo de 2020, aprobou inicialmente un expediente modificativo do presuposto do Instituto Municipal Coruña Espectáculos (IMCE) de 2020 de baixa por anulación de créditos, concesión de créditos extraordinarios e de suplementos de crédito. O referido expediente permanecerá exposto ao público, despois da publicación do anuncio no Boletín Oficial da Provincia, no taboleiro de anuncios do IMCE, na Avda. da Mariña 18, durante o prazo de quince días hábiles, contados a partir do seguinte ao da súa publicación no citado boletín oficial, para os efectos de exame e presentación de reclamacións ante o Pleno, segundo o disposto no artigo 169.1, en relación co 177.2, do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo. Se finalizado o período de exposición pública non se presentasen reclamacións, o expediente considerarase definitivamente aprobado, segundo o establecido na aludida lexislación. O que se publica para os efectos previstos na lexislación citada. A Coruña, 3 de xullo de 2020. Jesús Javier Celemín Santos Vicepresidente do IMCE
09/07/2020 | Administración LocalMunicipal
Padrón
Aprobación inicial del presupuesto 2020

Aprobado inicialmente polo Pleno da Corporación Municipal de Padrón o Orzamento Xeral para o exercicio económico 2020, así como a plantilla, o anexo de persoal e as bases de execución do orzamento para dito exercicio, en sesión extraordinaria celebrada o día 6 de xullo de 2020, de conformidade co disposto no artigo 169.1 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, queda exposto ao público na Secretaría deste Concello por prazo de quince días hábiles que comezarán a contar dende o seguinte á inserción do presente anuncio no Boletín Oficial da Provincia da Coruña, durante o cal poderán os interesados formular as reclamacións que estimen pertinentes. No caso de que transcorrido o prazo de información pública non se tivesen presentado reclamacións, o Orzamento considerarase definitivamente aprobado. En caso contrario, o Pleno disporá dun mes para resolvelas. O que se fai público ós efectos previstos na citada lexislación. Padrón, 06 de xullo de 2020. O Alcalde Asdo. Antonio Fernández Angueira.
09/07/2020 | Administración LocalMunicipal
Boiro
Anuncio de publicación do prezo público dos campamentos de verán 2020

ANUNCIO DE PUBLICACIÓN DO PREZO PÚBLICO PARA CAMPAMENTO DE VERÁN BOIRO 2020 En aplicación do establecido na Ordenanza reguladora do prezo público pola prestación de servizos de carácter educativo, social, cultural e deportivo, do Concello de Boiro faise público mediante o presente anuncio a efectos do coñecemento en xeral e publicidade, o prezo público aprobado pola Xunta de Goberno desta Corporación en sesión celebrada o día 1 de xullo do 2020 para as seguinte actividade a desenvolver na Casa da Cultura Elias Pedro Botey Laffarga do 6 de xullo ao 28 de agosto do 2020:  CAMPAMENTO DE VERÁN BOIRO 2020: Tarifa: 75 € mes / 100 € dous meses para horario de 8.00 a 14.00 50 € mes / 75 € dous meses para horario de 9.30 a 13.30 Boiro, a 3 de xullo do 2020. O alcalde José Ramón Romero García
09/07/2020 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Lista provisional de persoas admitidas e excluídas ao proceso selectivo para a elaboración dunha lista de persoal temporal para postos de técnico de xestión tributaria

ANUNCIO RESOLUCIÓN NÚMERO 20381/2020 DO 03/07/2020 POLA QUE SE APROBA A LISTA PROVISIONAL DE PERSOAS ADMITIDAS E EXCLUÍDAS ÁS PROBAS SELECTIVAS PARA ELABORAR UNHA LISTA DE ASPIRANTES A NOMEAMENTOS COMO FUNCIONARIOS INTERINOS E/OU CONTRATACIÓNS LABORAIS TEMPORAIS PARA POSTOS DE TÉCNICO DE XESTIÓN TRIBUTARIA (A2) Por resolución número 20381 do 3 de xullo de 2020, que se transcribe a continuación, o presidente da Deputación Provincial da Coruña, D. Antonio Zacarias Heraldo Hungria Olazaguirre aprobou a lista provisional de admitidos e excluídos ás probas selectivas para a selección de persoal funcionario interino e/ou laboral temporal para postos de técnico de xestión tributaria (A2): “Rematado o prazo de presentación de solicitudes para participar nas probas selectivas convocadas no BOP n.º. 43, do 4 de marzo de 2020, para a elaboración dunha lista de aspirantes a posibles nomeamentos como persoal funcionario interino e/ou laboral temporal para postos de técnico de xestión tributaria (subgrupo A2) e tendo en conta as bases da convocatoria, que foron aprobadas pola Xunta de Goberno de data 21 de febreiro de 2020, ao amparo do artigo 34 da Lei 7/1985, do 2 de abril, de bases de réxime local, RESOLVO: Aprobar a lista provisional de admitidos e excluídos ás ditas probas selectivas que de seguido se relacionan e dispoñer a súa publicación no Boletín Oficial da Provincia, fixándose un prazo de dez días hábiles contados a partir do seguinte ao da publicación, para presentar reclamación ou poder emendar o defecto que motive a exclusión. Así mesmo, aqueles aspirantes que detecten erros na consignación dos seus datos persoais poderán manifestalo no dito prazo. Os aspirantes que dentro do prazo sinalado non subsanen a exclusión ou non aleguen a omisión xustificando o seu dereito a ser incluídos na relación de admitidos serán definitivamente excluídos da realización das probas. A Coruña, 6 de xullo de 2020. O PRESIDENTE, O SECRETARIO, PDFR 26013/2019 do 29/07/2019 O DEPUTADO Antonio Leira Piñeiro José Luis Almau Supervía
09/07/2020 | Administración LocalMunicipal
Curtis
Aprobación definitiva de expediente de modificación de créditos

ANUNCIO Aprobación inicial de expediente de modificación de créditos O Pleno municipal, en sesión ordinaria celebrada o día 26 de maio de 2020, acordou aprobar inicialmente o expediente de modificación de créditos 6/2020, mediante crédito extraordinario. Por medio do presente anuncio exponse o expediente ao público polo prazo de quince días hábiles, contados a partir da súa publicación no Boletín Oficial da Provincia, a efectos de que os interesados poidan examinalo e presentar reclamacións ante o Pleno, de conformidade co disposto no artigo 179, en relación co 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se finalizado o prazo de exposición ao público non se presentaran reclamacións, consideraranse aprobados definitivamente ao abeiro do establecido no artigo 169.1 TRLRFL. Curtis, 27 de maio de 2020. O alcalde Javier Fco. Caínzos Vázquez
09/07/2020 | Administración LocalMunicipal
As Pontes de García Rodríguez
Secretaría
Modificación Bases proceso selectivo traballador/a social e lista de espera

Mediante o Decreto nº 692/2020, do 01 de xuño, a concelleira delegada da Área de Recursos Humanos, Industria e Emprego, efectuou a convocatoria do proceso selectivo que se indica, con suxeición ás seguintes: “BASES QUE REXERÁN A CONTRATACIÓN DUN/DUNHA TRABALLADOR/A SOCIAL PARA A COBERTURA DURANTE O PERMISO POR MATERNIDADE DA TITULAR, ASÍ COMO DURANTE OS SUCESIVOS SUPOSTOS QUE SE POIDAN DERIVAR DA MESMA E ELABORACIÓN DUNHA LISTA DE PERSOAS CANDIDATAS PARA A PROVISIÓN DE PRAZAS DE TRABALLADOR/A SOCIAL.” A referida convocatoria e as indicadas bases foron publicadas no Boletín Oficial da Provincia (BOP) nº 81, do 05/06/2020. Como consecuencia da estimación parcial do recurso potestativo de reposición interposto polo Colexio Oficial de Traballo Social de Galicia contra as bases, a través do Decreto nº 877/2020, do 03 de xullo, modificouse a base nº 10.2. c), que quedou redactada como segue: As Pontes de Reyes Josefa Cinta Rajan Cando, 03 de xullo de 2020 A concelleira delegada da Área de Recursos Humanos, Industria e Emprego Ana María Pena Purriños
09/07/2020 | Administración LocalMunicipal
Lousame
Anuncio de delegación de competencias

No cumprimento do artigo 51 do ROF faise público que o Pleno Corporativo, na sesión que tivo lugar o día 03.07.2020 adoptou, entre outros, o seguinte acordo: “Delegar na Alcaldía-Presidencia a competencia para ditar a resolución de levantamento da condición suspensiva á que está sometida este expediente de contratación 3/2020, unha vez que entre en vigor a MC 10/2020; para proceder á súa publicación no perfil do contratante do Concello, para xeral coñecemento de todos os licitadores” Lousame, a 6 de xullo de 2020 A Alcaldesa Mª Teresa Villaverde Pais
22/07/2020 | Administración LocalMunicipal
Miño
Aprobación acordo recoñecemento aos membros da corporación local do dereito a ser indemnizados no importe dos gastos sufragados en concepto de representación e defensa xurídica dun proceso penal

O Pleno municipal do Concello de Miño, en sesión ordinaria celebrada o día 19 de decembro de 2019, adoptou o acordo que se publica a continuación para xeral coñecemento: Primeiro.- Recoñecer aos membros da Corporación local o dereito a ser indemnizados no importe dos gastos sufragados en concepto de representación e defensa xurídica dun proceso penal, como consecuencia de actuacións realizadas no exercicio do seu cargo, a condición de que non concorran circunstancias que obriguen a cualificalos como gastos realizados en interese propio ou a favor de intereses alleos ao xeral da entidade e, ademais, que se dean os seguintes requisitos reflectidos na sentenza do Tribunal Supremo (Sala Terceira- Sección 4ª) do 4 de febreiro de 2002 ditada na resolución do recurso de casación número 3271/1996: a) Que sexan motivados por unha inculpación que teña a súa orixe ou causa directa na intervención do membro da Corporación nunha actuación administrativa ou doutra índole realizada no cumprimento das funcións atribuídas polas disposicións aplicables á súa actividade como tal membro da Corporación ou en cumprimento ou desenvolvemento de acordos dos órganos desta. Estes gastos, debe entenderse, en principio, que se trata de gastos xerados con ocasión do exercicio das súas funcións, pois a causa remota da imputación penal radica nunha conduta destas características. b) Que dita intervención non sexa levada a cabo con abuso, exceso, desviación de poder ou en converxencia con intereses particulares propios dos interesados ou do grupo político ou doutra índole ao que pertencen susceptibles de ser discernidos dos intereses da Corporación, pois en tal caso a actuación non pode considerarse como propia do exercicio da función, senón como realizada en interese particular, aínda que externa ou formalmente non sexa así. c) Que se declare a inexistencia de responsabilidade criminal por falta obxectiva de participación ou de coñecemento nos feitos determinantes da responsabilidade penal, a inexistencia destes ou o seu carácter lícito. De haberse contraído responsabilidade criminal non pode entenderse que a conduta realizada o sexa no exercicio das súas funcións, senón abusando delas. De non haberse probado a falta de participación en feitos penalmente reprochables, aínda cando concorran causas subxectivas de exención ou de extinción da responsabilidade criminal, cabe estimar, en atención ás circunstancias, que os gastos de defensa non dimanan do exercicio das funcións propias do cargo, dado que non pode considerarse como talles aquelas que obxectivamente puidesen xerar responsabilidade criminal. Segundo.- Someter o devandito dereito de indemnización a un límite cuantitativo máximo tomando como referencia o baremo de honorarios dos colexios de avogados de Galicia. Miño, 16 de xullo de 2020 O Alcalde Manuel Vázquez Faraldo
22/07/2020 | Administración LocalMunicipal
Boiro
Anuncio aprobación terceiro prazo Escola de Música 2019-2020

A Xunta de Goberno Local de data 15 de xullo de 2020 aprobou Aprobar o envío do C19 Sin Gestión Integral da: ESCOLA DE MUSICA - Nº de DOMICILIADOS: 101 IMPORTE: 9.020,03 € establecendo como data de cobro o: 29/07/2020. Dita relación de cobros queda exposto ó público nas oficinas económicas municipais durante o prazo de UN MES, a contar dende o día seguinte ó da publicación do presente anuncio no BOP. Dito anuncio ten carácter de notificación colectiva ó abeiro do previsto no artigo 102.3 da Lei 58/2003, de 17 de decembro, Lei Xeral Tributaria. Durante dito prazo de exposición pública os interesados poderán examinar os Padróns e formular o recurso de reposición regulado no artigo 14.2) do RDL 2/2004, de 5 de marzo, que regula o Texto Refundido da Lei Reguladora das Facendas Locais (TRLRFL), que deberá ser resolto no prazo de un mes dende a súa presentación. Contra a resolución recaída no recurso de reposición poderán interpor o recurso contencioso-administrativo, no PRAZO DE DOUS MESES, contados dende o día seguinte á notificación de dita resolución, ante o Xulgado do Contencioso-Administrativo competente. Se non recaera resolución expresa, en virtude do previsto no citado artigo 14.2. I) do TRLRFL, entenderase desestimado, podendo presentar recurso contencioso-administrativo, no prazo de seis meses contados a partir do día seguinte a aquel no que se produce o acto presunto, segundo o estipulado no art.46.1 da Lei 29/98, de 13 de xullo, reguladora da xurisdición contencioso-administrativa. Non obstante, si se considera oportuno, poderá utilizar e exercitar calquera outro recurso que estimen pertinente. Rematado o prazo de ingreso en voluntaria, declárase a exisibilidade do recargo de prema, de tal xeito que procederá: No caso de que se satisfaga a totalidade da débeda non ingresada en periodo voluntario antes da notificación da presente providencia de prema, o recargo será do 5% sobre o principal (Recargo executivo); se a débeda non ingresada en periodo voluntario e o propio recargo se aboa dentro dos prazos sinalados no artigo 62.5 da LXT, o recargo será do 10% (recargo de prema reducido); ou o recargo de prema ordinario, que será do 20% se a débeda non se ingresa no prazo estipulado no artigo 62.5 da LXT. Boiro, 15 de xullo de 2020 O Alcalde-Presidente José Ramón Romero García